text: Nu bliver det hårdt at være mand i krise i Esbjerg
  10 januar 2012 kl. 13.30
  Mandecenteret i Esbjerg er løbet tør for penge og lukker.
  Fra i dag er det ikke længere muligt for kriseramte mænd at få vejledning på mandecenteret i Esbjerg.
  Puljen til driften af landets mandecentre er brugt, og Socialministeriet har ikke flere penge til formålet.
  Derfor bliver mandecentret i Esbjerg lukket.
  Centeret har gennem det seneste halvandet år rådgivet cirka hundrede kriseramte mænd.
  